Diari Oficial de la Generalitat Valenciana


Sumari del DOGV 8946, del 06-11-2020 (2020/9104)

RESOLUCIÓ de 29 d'octubre de 2020, del director general de l'Institut Valencià de la Joventut, per la qual s'acorda la suspensió de la convocatòria C dels camps de voluntariat juvenil per a l'any 2020, de la campanya «Viu la solidaritat».
----------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   8946

Data del DOGV
:   06-11-2020

Secció del DOGV
:   III. ACTES ADMINISTRATIUS - C) ALTRES ASSUMPTES

Número del document
:   2020/9104


Data del document
:   29-10-2020

Organisme emissor
:   Institut Valencià de la Joventut

Tipus de document
:   Resolució

Anàlisi jurídica

 Descriptors 

:   * ajuda pública

RESOLUCIÓ de 29 d'octubre de 2020, del director general de l'Institut Valencià de la Joventut, per la qual s'acorda la suspensió de la convocatòria C dels camps de voluntariat juvenil per a l'any 2020, de la campanya «Viu la solidaritat». [2020/9104]  
Mitjançant la Resolució de 26 de febrer de 2020, del director general de l'Institut Valencià de la Joventut (DOGV 8607, 02.03.2020), es va fer pública la convocatòria de la campanya «Viu la solidaritat», en la modalitat de camps de voluntariat juvenil, per a l'any 2020, i una de les convocatòries previstes era la convocatòria C (camps a l'hivern).  
La situació generada per l'evolució de la pandèmia per coronavirus Covid-19 i la consegüent declaració de l'estat d'alarma pel Reial decret 463/2020, de 14 de març, i les successives pròrrogues, van suposar l'adopció de mesures extraordinàries, com ara la limitació de la llibertat de circulació de les persones i la suspensió de terminis administratius, la qual cosa va comportar la impossibilitat de tramitar la licitació dels corresponents contractes per a dur a terme els camps de voluntariat juvenil en les tres modalitats (A, B i C), i acordar la suspensió de les convocatòries A i B mitjançant la Resolució de 14 d'abril de 2020, del director general de l'Institut Valencià de la Joventut (DOGV 8791, 17.04.2020).  
  
L'evolució de la pandèmia generada pel coronavirus ha comportat la declaració d'un nou estat d'alarma pel recent Reial decret 926/2020, de 25 d'octubre, en el qual es preveuen mesures per a contindre la propagació d'infeccions causades pel SARS-CoV-2, entre d'altres, la reducció d'aforaments, la limitació de la permanència de grups de persones en espais públics i privats i la limitació de la llibertat de circulació de les persones en horari nocturn.  
Per tot això, i en ús de les facultats que l'article 11 de la Llei 15/2017, de 10 de novembre, de la Generalitat, de polítiques integrals de joventut, confereix al director general de l'Institut Valencià de la Joventut, resolc:  
  
Primer  
Suspendre la convocatòria C dels camps de voluntariat juvenil per a l'any 2020 publicada mitjançant la Resolució de 26 de febrer de 2020, del director general de l'Institut Valencià de la Joventut (DOGV 8607, 02.03.2020).  
Contra la present resolució, que posa fi a la via administrativa, podrà interposar-se potestativament un recurs de reposició davant del mateix òrgan que la va dictar, en el termini d'un mes comptador a partir de l'endemà de la publicació en el Diari Oficial de la Generalitat Valenciana (DOGV), o bé, directament, un recurs contenciós administratiu davant del jutjat contenciós administratiu competent, en el termini de dos mesos comptadors a partir de l'endemà de la publicació en el DOGV. Tot això d'acord amb el que preveuen els articles 123 i 124 de la Llei 39/2015, d'1 d'octubre, del procediment administratiu comú de les administracions públiques, i els articles 8, 14 i 46 de la Llei 29/1998, de 13 de juliol, reguladora de la jurisdicció contenciosa administrativa, i sense perjuí que les persones interessades puguen interposar qualsevol altre recurs que consideren oportú.  
  
València, 29 d'octubre de 2020.- El director general de l'IVAJ: Jesús Martí Nadal.